**Cenu aptaujas**

**„Maģistrālo ūdensvada un kanalizācijas tīklu projektēšanas un autoruzraudzības pakalpojumu sniegšana”**

**(identifikācijas Nr.DŪ-2017/13)**

**NOLIKUMS**

1. **Vispārīgā informācija**
	1. Iepirkuma identifikācijas numurs: **DŪ-2017/13.**
	2. Pasūtītājs:sabiedrība ar ierobežotu atbildību „Daugavpils ūdens”, reģistrācijas Nr.41503002432, Ūdensvada iela 3, Daugavpils, Latvijas Republika, LV-5401.
	3. Kontaktpersonas:

 – par iepirkuma norisi - iepirkumu komisijas sekretāre Svetlana Romāne, tālrunis 654 07512, fakss 654 25547, e-pasts kontakti@daugavpils.udens.lv

– par iepirkuma priekšmetu – Tehniskās nodaļas vadītāja Jeļena Lapinska, tālrunis 654 47818, e-pasts lapinska@daugavpils.udens.lv

* 1. Pasūtītāja prasībām atbilstošo piedāvājumu izvēles kritērijs: **zemākā cena**.
	2. Pretendents nav tiesīgs iesniegt piedāvājuma variantus.
	3. Piedāvājuma nodrošinājums **nav** paredzēts.
	4. Līguma izpildes garantija **nav** paredzēta.
1. **Informācija attiecībā uz iepirkuma procedūras rezultātā noslēdzamā tiesiskā darījuma būtiskām sastāvdaļām**
	1. **Iepirkuma priekšmets**:maģistrālo ūdensvada un kanalizācijas tīklu projektēšanas un autoruzraudzības pakalpojumu sniegšana (turpmāk – pakalpojumi),ievērojot Tehniskās specifikācijas (**1.pielikums**), šā nolikuma un iepirkuma līguma **(5.pielikums)** prasības.

**CPV kodi:**

**71320000-7** Inženiertehniskās projektēšanas pakalpojumi.

**71248000-8** Projekta un dokumentācijas uzraudzība.

* 1. Pakalpojumi tiek sadalīti 4 daļās:
		1. **1.daļa**, kuras ietvaros paredzēts izstrādāt būvprojektu ūdensvada un kanalizācijas tīklu izbūvei Jaunbūves rajonā, Līvānu, Avotu, Jelgavas, Aizputes, Grodņas ielās, Daugavpilī, kā arī sniegt autoruzraudzības pakalpojumus uz izstrādāta būvprojekta pamata izpildāmo būvdarbu norises laikā;
		2. **2.daļa**, kuras ietvaros paredzēts izstrādāt būvprojektu kanalizācijas tīklu izbūvei Jaunbūves rajonā, Grodņas un Siguldas ielās, Daugavpilī, kā arī sniegt autoruzraudzības pakalpojumus uz izstrādāta būvprojekta pamata izpildāmo būvdarbu norises laikā;
		3. **3.daļa**, kuras ietvaros paredzēts izstrādāt būvprojektu ūdensvada un kanalizācijas tīklu izbūvei Ruģeļu rajonā, Riņķu ielā, Daugavpilī, kā arī sniegt autoruzraudzības pakalpojumus uz izstrādāta būvprojekta pamata izpildāmo būvdarbu norises laikā;
		4. **4.daļa**, kuras ietvaros paredzēts izstrādāt būvprojektu ūdensvada un kanalizācijas tīklu izbūvei Grīvas rajonā, Randenes un Aptiekas ielās, Daugavpilī, kā arī sniegt autoruzraudzības pakalpojumus uz izstrādāta būvprojekta pamata izpildāmo būvdarbu norises laikā.
	2. Paredzamā līgumcena – **EUR 16 000,00 bez PVN.**
	3. Pretendents ir tiesīgs iesniegt piedāvājumu tikai par visu iepirkuma priekšmetu.
1. **Informācija par iepirkumu:**
	1. Informāciju par iepirkumu pasūtītājs publicē savā mājas lapā internetā [www.daugavpils.udens.lv](http://www.daugavpils.udens.lv) – informatīvajā daļā, sadaļā “Iepirkumi un mantas atsavināšana”, kā arī Daugavpils pašvaldības mājas lapā internetā [www.daugavpils.lv](http://www.daugavpils.lv)
	2. **Ieinteresēto piegādātāju pienākums ir pastāvīgi sekot līdzi aktuālajai informācijai minētajās mājas lapās par konkrēto iepirkumu.** Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Piedāvājumu iesniegšanas kārtība**
	1. Piedāvājumi jāiesniedz personīgi vai nosūtot pa pastu.
	2. Iesniegšanas vieta – SIA „Daugavpils ūdens”, Ūdensvada ielā 3, Daugavpilī, LV-5401, Latvijas Republika, 107.kab..
	3. Pasta sūtījumam jābūt nogādātam 4.2.punktā norādītajā adresē līdz 4.4.punktā noteiktajam termiņam un par to pilnu atbildību uzņemas iesniedzējs.
	4. **Piedāvājuma iesniegšanas termiņš – līdz 2017.gada 19.maijam plkst.10:00**
	5. Iesniegto piedāvājumu atvēršana notiks **2017.gada 19.maijā plkst.10:00,** Ūdensvada ielā 3, Daugavpilī, SIA „Daugavpils ūdens” pārvaldes ēkas sanāksmju zālē. Iesniegto piedāvājumu atvēršana ir atklāta.
	6. Piedāvājums, kas iesniegts pēc minētā termiņa, netiks izskatīts un neatvērts tiks atdots vai nosūtīts atpakaļ iesniedzējam.
	7. Piedāvājumu vērtēšanu un lēmumu pieņemšanu komisijas veic slēgtā sēdē.
	8. Pretendenta iesniegtais piedāvājums nozīmē pilnīgu šīs iepirkuma procedūras nolikuma noteikumu pieņemšanu un atbildību par to izpildi.
	9. Piedāvājuma derīguma termiņš: **60 dienas** no piedāvājumu iesniegšanas termiņa beigām (nolikuma 4.4. punkts).

# Piedāvājumu noformēšana:

* 1. Piedāvājums jāiesniedz slēgtā un aizzīmogotā iepakojumā (aploksnē). Uz iepakojuma jānorada:

**SIA “Daugavpils ūdens”**

**Ūdensvada iela 3, Daugavpils, Latvija, LV-5401**

**Piedāvājums iepirkuma procedūrai**

**“Maģistrālo ūdensvada un kanalizācijas tīklu projektēšanas un autoruzraudzības pakalpojumu sniegšana”**

**Iepirkumu daļas nosaukums un numurs**

**Iepirkuma identifikācijas Nr. DŪ-2017/\_\_**

**Neatvērt līdz 2017.gada \_\_.\_\_\_\_\_\_\_\_\_ plkst. \_\_:\_\_**

***<Pretendenta nosaukums, juridiskā adrese un reģistrācijas numurs, kontaktpersona, tālrunis>***

* 1. Piedāvājuma sākumā pēc titullapas jābūt piedāvājuma satura rādītājam, aiz kura seko visi pārējie piedāvājumā iekļaujamie dokumenti.
	2. Piedāvājumā iekļautajiem dokumentiem, kā arī kopijām un tulkojumiem jābūt noformētiem atbilstoši spēkā esošo dokumentu izstrādāšanas un noformēšanas kārtību regulējošo normatīvo aktu prasībām.
	3. Piedāvājums jāsagatavo latviešu valodā, drukātā veidā, vienā eksemplārā. Piedāvājumā iekļautos dokumentus var iesniegt citā valodā. Šādā gadījumā dokumentiem jāpievieno tulkojums latviešu valodā ar apliecinājumu par tulkojuma pareizību. Pretējā gadījumā komisija ir tiesīga noraidīt pretendenta piedāvājumu.
	4. Visiem piedāvājumā iekļautajiem dokumentiem (izņemot piedāvājuma nodrošinājumu, ja tāds ir paredzēts) jābūt caurauklotiem un apzīmogotiem tā, lai tos nebūtu iespējams atdalīt, visām lapām jābūt sanumurētām.
	5. Pretendents iesniedz parakstītu piedāvājumu. Piedāvājumu paraksta pretendenta amatpersona, kuras pārstāvības tiesības ir reģistrētas likumā noteiktajā kārtībā, jeb pilnvarotā persona, pievienojot attiecīgās pilnvaras oriģinālu.
	6. Pretendentu iesniegtie dokumenti pēc iepirkuma pabeigšanas netiek atdoti atpakaļ (izņemot piedāvājuma nodrošinājumu, ja tāds ir paredzēts).

# Prasības pretendentam:

* 1. Pretendentu kvalifikācijas prasības ir obligātas visiem pretendentiem, kas vēlas iegūt tiesības noslēgt iepirkuma līgumu.
	2. Attiecībā uz pretendentu nepastāv Sabiedrisko pakalpojumu sniedzēju iepirkumu likuma 48.panta pirmajā daļā minētie izslēgšanas nosacījumi.
	3. Pretendents ir reģistrēts normatīvajos aktos noteiktajā kārtībā komercreģistrā vai līdzvērtīgā reģistrā ārvalstīs, licencēts vai sertificēts atbilstoši attiecīgās valsts normatīvo aktu prasībām un ir tiesīgs sniegt pasūtītājam nepieciešamo pakalpojumu Latvijas Republikā. Personu apvienībai, attiecībā uz kuru pieņemts lēmums slēgt iepirkuma līgumu, līdz tās slēgšanas brīdim obligāti jāreģistrējas kā pilnsabiedrībai vai līgumsabiedrībai Latvijas Republikas normatīvajos aktos noteiktajā kārtībā.
	4. Pretendents ir reģistrēts Būvkomersantu reģistrā.
	5. Pretendenta uzņēmuma darbības veidi atbilst iepirkuma priekšmetam.
	6. Pretendents Pakalpojuma sniegšanai var piedāvāt ūdensapgādes un kanalizācijas tīklu projektētāju, kuram ir spēkā esošais būvprakses sertifikāts attiecīgajā nozarē.

# Iesniedzamie dokumenti:

* 1. Pieteikums saskaņā ar nolikumam pievienoto veidni (**2.pielikums**).
	2. Finanšu piedāvājums saskaņā ar pasūtītāja izstrādātajām vadlīnijām un finanšu piedāvājuma veidni **(4.pielikums)**.
	3. Pretendenta apliecinājums, ka attiecībā uz pretendentu nepastāv Sabiedrisko pakalpojumu sniedzēju iepirkumu likuma 48.panta pirmajā daļā minētie izslēgšanas nosacījumi (**3.pielikums**).
	4. Uzņēmumu reģistra izsniegts dokuments ar norādi uz pretendenta piedāvājumu (pilnvaru) parakstījušās personas tiesībām pārstāvēt pretendentu, pilnvaras oriģināls, ja pretendenta piedāvājumu paraksta pilnvarota persona.
	5. Ja pretendents ir piegādātāju apvienība, tad apliecinājums, ka gadījumā, ja attiecībā uz to pieņemts lēmums slēgt iepirkuma līgumu, tas pirms tās noslēgšanas reģistrēsies kā pilnsabiedrība vai līgumsabiedrība Latvijas Republikas normatīvajos aktos noteiktajā kārtībā. Ja 10 (desmit) darba dienu laikā no pasūtītāja aicinājuma izsniegšanas pilnsabiedrība vai līgumsabiedrība netiek reģistrēta, pretendents (piegādātāju apvienības) tiek izslēgts no tālākas dalības iepirkuma procedūrā.
	6. Pretendentam, kuram būtu piešķiramas līguma slēgšanas tiesības, 10 dienu laikā no iepirkuma komisijas pieprasījuma nosūtīšanas dienas jāiesniedz kompetentu institūciju izsniegtās izziņas par to, ka attiecībā uz pretendentu nepastāv Sabiedrisko pakalpojumu sniedzēju iepirkumu likuma 48.panta pirmajā daļā minētie izslēgšanas nosacījumi. Ja pretendents noteiktajā termiņā neiesniedz minētas izziņas iepirkumu komisijai, tas tiek izslēgts no tālākas dalības iepirkuma procedūrā. Komisijai ir tiesības nepieprasīt minētās izziņas, ja tā pati ātri un sekmīgi var pārliecināties par izslēgšanas nosacījumu neesamību Elektronisko iepirkumu sistēmā (EIS).
1. **Iepirkuma līgums**
	1. Iepirkuma rezultātā paredzēts noslēgt iepirkuma līgumu saskaņā ar tā projektu, kurš pievienots nolikuma **5.pielikumā,** ar pretendentu, kurš būs piedāvājis zemāko cenu.
	2. Projektēšanas darbu izpildes termiņš – 150 (viens simts piecdesmit) dienas no iepirkuma līguma spēkā stāšanas dienas. Autoruzraudzības pakalpojuma sniegšanas termiņš – visā attiecīga būvobjekta izbūves laikā.
	3. Uzvarējušajam pretendentam iepirkuma līgums jāparaksta pēc adreses **Ūdensvada ielā 3, Daugavpilī, Latvijā** 10 (desmit) dienu laikā no pasūtītāja nosūtītā uzaicinājuma parakstīt iepirkuma līgumu izsūtīšanas dienas. Ja norādītajā termiņā uzvarētājs neparaksta iepirkuma līgumu, tas tiek izslēgts no dalības iepirkuma procedūrā. Tādā gadījumā iepirkuma līgums tiek piedāvāts noslēgšanai nākamajam pretendentam saskaņā ar iepirkuma komisijas veikto piedāvājumu cenu salīdzinājumu.
2. **Piedāvājumu vērtēšana un izvēle**
	1. Piedāvājumu vērtēšanas laikā komisija pārbauda pretendentu atbilstību noteiktajām pretendentu kvalifikācijas prasībām, kā arī pārbauda piedāvājuma atbilstību nolikuma prasībām. Vērtējot pretendenta piedāvājumu, pasūtītājs pārbauda tajā esošas informācijas un preču parametru atbilstību pasūtītāja izvirzītajām prasībām. Neatbilstoši piedāvājumi tiek noraidīti.
	2. Pretendentu piedāvājumu pārbaudes laikā komisija noskaidro pretendenta kompetenci un atbilstību paredzamā iepirkuma vienošanās izpildes prasībām, pēc 7.punktā noteiktajiem dokumentiem, kā arī no publiskajā apritē esošās pasūtītāja iegūtās informācijas.
	3. Ja pretendenta piedāvājums neatbilst kādai pasūtītāja izvirzītajai prasībai, komisija tā piedāvājumu tālāk neizskata un pretendentu izslēdz no turpmākās dalības iepirkumā.
	4. Ja pretendenta piedāvājums skaidri, viennozīmīgi un nepārprotami neatspoguļo izvirzīto prasību izpildi, komisija šo piedāvājumu noraida un tālāk neizskata.
	5. Piedāvājumu vērtēšanas laikā komisija pārbauda, vai piedāvājumos nav aritmētiskas kļūdas. Ja kļūdas tiek konstatētas, komisija tās izlabo.
	6. Pasūtītājs izvēlas piedāvājumu ar finanšu piedāvājumā norādīto **viszemāko cenu** (EUR bez PVN) no piedāvājumiem, kas atbilst nolikuma un tehniskās specifikācijas prasībām.
3. .**Pretendenta pienākumi un tiesības**
	1. Pienākums iepirkuma komisijas noteiktajā termiņā sniegt atbildes uz iepirkuma komisijas pieprasījumiem par papildus informāciju.
	2. Pienākums segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
	3. Tiesības pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	4. Tiesības ne vēlāk kā 6 (sešas) darba dienas pirms piedāvājumu iesniegšanas termiņa beigām pieprasīt iepirkuma komisijai papildus informāciju par iepirkuma procedūras norises kārtību un iepirkuma priekšmetu.
	5. Tiesības apstrīdēt iepirkuma komisijas lēmumu par iepirkuma līguma slēgšanas tiesību piešķiršanu, sūdzību iesniedzot SIA “Daugavpils ūdens” 10 dienu laikā no lēmuma publicēšanas dienas SIA “Daugavpils ūdens” mājas lapā internetā, kur izvietota informācija par iepirkumu.
4. **Pasūtītāja pienākumi un tiesības**
	1. Pienākums nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
	2. Tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai pretendents izskaidro dokumentus, kas iesniegti komisijai.
	3. Tiesības labot pretendenta piedāvājumā esošās aritmētiskās vai pārrakstīšanas kļūdas, pārbaudot tajā iekļautos aprēķinus. Par aritmētisko vai pārrakstīšanas kļūdu labojumiem informē pretendentu. Par aritmētisko kļūdu tiek uzskatīta tāda neatbilstība, kas radusies pretendenta aprēķinos aritmētisku darbību rezultātā un kuru ir iespējams labot pareizi piemērojot uz konkrētām aritmētiskām darbībām attiecināmos noteikumus. Par pārrakstīšanas kļūdu tiek uzskatīta nolikuma prasībām neatbilstoša norāde uz preces vai pakalpojuma apjomu skaitliskā izteiksmē, ja tas nerāda sekas pretendenta saistību izpildes nodrošinājuma ziņā. Komisijai tāpat ir tiesības uzskatīt par pārrakstīšanas kļūdu un neņemt vērā tādus pretendenta piedāvājumā ietverto vienību izcenojumus, kā arī citas pozīcijas, ja tie saskaņā ar noslēdzamā tiesiskā darījuma noteikumiem netiek prasītas vai citādi paredzētas. Komisijai nav tiesību labot pretendenta piedāvājuma summu vai atsevišķus piedāvājumā ietverto vienību izcenojumus, kā arī citas pozīcijas, ja tie saskaņā ar noslēdzamā tiesiskā darījuma noteikumiem tiek uzskatīti par tā būtisko sastāvdaļu.
	4. Tiesības pieaicināt atzinumu sniegšanai neatkarīgus ekspertus ar padomdevēja tiesībām.
	5. Pasūtītājs ir tiesīgs pārtraukt iepirkumu un neslēgt iepirkuma līgumu, ja tam ir objektīvs pamatojums, piemēram, zuda nepieciešamība pēc iepirkuma priekšmeta, trūkst līdzekļu noslēdzamā līguma izpildei vai Pasūtītājs nav saņēmis kapitāla daļu turētāja atļauju attiecīga līguma segšanai.
	6. Tiesības izvēlēties nākamo piedāvājumu ar viszemāko cenu, ja izraudzītais pretendents nenoslēdz iepirkuma līgumu ar pasūtītāju tā norādītajā termiņā.
	7. Tiesības izdarīt grozījumus šajā iepirkuma procedūras nolikumā pirms piedāvājumu iesniegšanas termiņa beigām, publiskojot to saturu savā mājas lapā internetā [www.daugavpils.udens.lv](http://www.daugavpils.udens.lv) – informatīvajā daļā, sadaļā “Iepirkumi un mantas atsavināšana”, kā arī Daugavpils pašvaldības mājas lapā internetā [www.daugavpils.lv](http://www.daugavpils.lv)

**Pielikumā:**

1.pielikums – Tehniskā specifikācija ar pielikumiem uz 76 lapām;

2. pielikums – Pieteikuma dalībai iepirkuma procedūrā veidne uz 1 lapas;

3.pielikums – Pretendenta apliecinājuma veidne uz 2 lapas;

4.pielikums – Finanšu piedāvājuma sagatavošanas vadlīnijas un Finanšu piedāvājuma veidne uz

2 lapām;

5.pielikums – Iepirkuma līguma projekts uz 5 lapām.

1.pielikums

**Tehniskā specifikācija**

# iepirkuma procedūras

**„Maģistrālo ūdensvada un kanalizācijas tīklu projektēšanas un autoruzraudzības pakalpojumu sniegšana”**

**ID Nr. DŪ-2017/13**

ietvaros

(*Tehniskā specifikācija ar pielikumiem*  *ir pievienota šim nolikumam kā atsevišķs dokuments)*

2.pielikums

# Pieteikums dalībai iepirkuma procedūrā

„**Maģistrālo ūdensvada un kanalizācijas tīklu projektēšanas un autoruzraudzības pakalpojumu sniegšana**”

**ID Nr. DŪ-2017/13**

###### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

###### Informācija par pretendentu:

nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

vienotais reģ. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālruņa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

faksa numurs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

pretendenta pārstāvja

vārds, uzvārds, amats,

tā pilnvaras apliecinošs

dokuments \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ar šā pieteikuma iesniegšanu pretendents:

* piesakās piedalīties iepirkuma procedūrā „Maģistrālo ūdensvada un kanalizācijas tīklu projektēšanas un autoruzraudzības pakalpojumu sniegšana” (iepirkuma identifikācijas Nr. DŪ-2017/13);
* apņemas ievērot iepirkuma procedūras nolikuma prasības un piekrīt visiem tā noteikumiem;
* apliecina gatavību veikt tehniskajā specifikācijā minētos pakalpojumus par finanšu piedāvājumā norādītajām cenām;
* apliecina, ka pretendenta saimnieciskā darbība nav apturēta vai pārtraukta, nav uzsākts process par pretendenta maksātnespēju vai bankrotu;
* atzīst sava piedāvājuma spēkā esamību līdz attiecīgā iepirkuma līguma noslēgšanai, bet ne ilgāk kā \_\_\_\_\_\_ <*pretendents* *norāda termiņu atbilstoši nolikuma prasībām*>;
* apliecina, ka piekrīt nolikumam pievienotā iepirkuma līguma projekta noteikumiem un ir gatavs līguma noslēgšanas tiesību piešķiršanas gadījumā noslēgt iepirkuma līgumu ar pasūtītāju saskaņā ar nolikumam pievienotā iepirkuma līguma projekta noteikumiem;
* garantē, ka visa tā piedāvājumā sniegtā informācija un ziņas ir patiesas;
* apliecina, ka piedāvājums izstrādāts neatkarīgi.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pārstāvja amats, paraksts, atšifrējums)

3.pielikums

**PRETENDENTA APLIECINĀJUMS**

# iepirkuma procedūras

**„Maģistrālo ūdensvada un kanalizācijas tīklu projektēšanas un autoruzraudzības pakalpojumu sniegšana” ietvaros**

**ID Nr. DŪ-2017/13**

###### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

Ar šo pretendents \_\_\_\_\_\_\_\_\_\_\_\_\_\_\_\_\_\_\_ apliecina, ka attiecībā uz to **nepastāv** šādi Sabiedrisko pakalpojumu sniedzēju iepirkumu likuma (turpmāk – SPSIL) 48.panta pirmajā daļā minētie izslēgšanas nosacījumi:

1) pretendents vai persona, kura ir pretendenta valdes vai padomes loceklis, pārstāvēttiesīgā persona vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem:

a) noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītajos noziedzīgajos nodarījumos,

b) kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, labuma prettiesiska pieprasīšana, pieņemšana vai došana, tirgošanās ar ietekmi,

c) krāpšana, piesavināšanās vai noziedzīgi iegūtu līdzekļu legalizēšana,

d) terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai,

e) cilvēku tirdzniecība,

f) izvairīšanās no nodokļu un tiem pielīdzināto maksājumu nomaksas;

2) ir konstatēts, ka pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 *euro*. Attiecībā uz Latvijā reģistrētiem un pastāvīgi dzīvojošiem pretendentiem Pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;

3) ir pasludināts pretendenta maksātnespējas process, apturēta pretendenta saimnieciskā darbība vai pretendents tiek likvidēts;

4) pretendentam ir konkurenci ierobežojošas priekšrocības iepirkuma procedūrā, jo tas ir bijis iesaistīts vai ar to saistīta juridiskā persona ir bijusi iesaistīta iepirkuma procedūras sagatavošanā saskaņā ar SPSIL [22.panta](https://likumi.lv/ta/id/288730?&search=on#p22) trešo daļu, un to nevar novērst ar mazāk ierobežojošiem pasākumiem, un pretendents nevar pierādīt, ka tā vai ar to saistītas juridiskās personas dalība iepirkuma procedūras sagatavošanā neierobežo konkurenci;

5) pretendents ar tādu kompetentās institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros pretendentu ir atbrīvojusi no naudas soda vai samazinājusi naudas sodu;

6) pretendents ar kompetentās institūcijas lēmumu, prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu pārkāpumā, kas izpaužas kā:

a) vienas vai vairāku personu nodarbināšana, ja tām nav nepieciešamās darba atļaujas vai tās nav tiesīgas uzturēties Eiropas Savienības dalībvalstī,

b) personas nodarbināšana bez rakstveidā noslēgta darba līguma, normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu;

7) pretendents ir sniedzis nepatiesu informāciju, lai apliecinātu atbilstību šā apliecinājumā minētajiem noteikumiem vai saskaņā ar SPSIL noteiktajām un pretendentu kvalifikācijas prasībām, vai nav sniedzis prasīto informāciju.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pārstāvja amats, paraksts, atšifrējums)

4. pielikums

**FINANŠU PIEDĀVĀJUMA SAGATAVOŠANAS VADLĪNIJAS**

# iepirkuma procedūras

**„Maģistrālo ūdensvada un kanalizācijas tīklu projektēšanas un autoruzraudzības pakalpojumu sniegšana” ietvaros**

**ID Nr. DŪ-2017/13**

**1.** Veidne, kas aizpildīta saskaņā ar šo prasīto informāciju, veido finanšu piedāvājumu.

**2.** Pretendentam ir jāsagatavo finanšu piedāvājums un jāaizpilda visas veidnē norādītās pozīcijas.

**3.** Neskatoties uz jebkādiem ierobežojumiem, ko var ietvert atsevišķu pozīciju vai šīs finanšu piedāvājuma veidnes formulējumi, pretendentam jāsaprot, ka summas, ko pretendents ierakstījis finanšu piedāvājuma pozīcijās, attiecināmas tikai uz pilnībā izpildītu pakalpojumu.

**4.** Finanšu piedāvājuma cenā, ko veido izmaksu pozīcijas, jābūt iekļautiem visiem plānotajiem izdevumiem par pakalpojuma sniegšanu atbilstoši attiecīgajiem normatīvajiem aktiem, atbildīgo institūciju prasībām un iepirkuma līguma noteikumiem, tai skaitā tehniskām specifikācijām.

**5.** Vienības cenās ir jāietver visas tādas tiešas un netiešas izmaksas, kas saistītas ar iepirkuma līguma prasību ievērošanu, piemēram, dokumentācijas sagatavošana un saskaņošana, transports, drošība, apsardze, vadība, darbinieku algas, nodokļi un nodevas, apdrošināšana, izdevumi darbiem un materiāliem, kuru izpilde vai pielietojums nepieciešams iepirkuma līguma pilnīgai un kvalitatīvai izpildei.

**6.** Visas izmaksas jāizsaka *euro* (EUR) bez pievienotās vērtības nodokļa (PVN). Finanšu piedāvājuma izdevumu pozīcijas uzrādīt, kā arī vienību izmaksas un izmaksas kopā uz visu apjomu aprēķināt, cenu norādot **ar diviem cipariem aiz komata**.

**7.Vienības cenas ir fiksētas un nav maināmas līguma izpildes laikā**.

**8.** Finanšu piedāvājums iesniedzams papīra formātā.

**9.** Iepirkuma procedūras piedāvājuma vērtēšanas laikā pretendents var tikt lūgts iesniegt detalizētāku piedāvājumā minēto cenu pozīciju atšifrējumu.

**10. Ja tehniskajā specifikācijā vai citos iepirkuma dokumentos ir minētas pretrunīgas prasībās, pretendentam ir jāplāno izdevumi, vadoties no stingrākām prasībām.**

**FINANŠU PIEDĀVĀJUMS**

# iepirkuma procedūras

**„Maģistrālo ūdensvada un kanalizācijas tīklu projektēšanas un autoruzraudzības pakalpojumu sniegšana” ietvaros**

**ID Nr. DŪ-2017/13**

###### \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (sastādīšanas vieta, datums)

|  |  |
| --- | --- |
| **Pakalpojumu (izpildāmo darbu) apraksts** | **Cena EUR bez PVN[[1]](#footnote-1)** |
| **Pakalpojumu 1.daļa**, kuras ietvaros paredzēts izstrādāt būvprojektu ūdensvada un kanalizācijas tīklu izbūvei Jaunbūves rajonā, Līvānu, Avotu, Jelgavas, Aizputes, Grodņas ielās, Daugavpilī, kā arī sniegt autoruzraudzības pakalpojumus uz izstrādāta būvprojekta pamata izpildāmo būvdarbu norises laikā. |  |
| **Pakalpojumu 2.daļa**, kuras ietvaros paredzēts izstrādāt būvprojektu kanalizācijas tīklu izbūvei Jaunbūves rajonā, Grodņas un Siguldas ielās, Daugavpilī, kā arī sniegt autoruzraudzības pakalpojumus uz izstrādāta būvprojekta pamata izpildāmo būvdarbu norises laikā. |  |
| **Pakalpojumu 3.daļa**, kuras ietvaros paredzēts izstrādāt būvprojektu ūdensvada un kanalizācijas tīklu izbūvei Ruģeļu rajonā, Riņķu ielā, Daugavpilī, kā arī sniegt autoruzraudzības pakalpojumus uz izstrādāta būvprojekta pamata izpildāmo būvdarbu norises laikā. |  |
| **Pakalpojumu 4.daļa**, kuras ietvaros paredzēts izstrādāt būvprojektu ūdensvada un kanalizācijas tīklu izbūvei Grīvas rajonā, Randenes un Aptiekas ielās, Daugavpilī, kā arī sniegt autoruzraudzības pakalpojumus uz izstrādāta būvprojekta pamata izpildāmo būvdarbu norises laikā. |  |
| KOPĀ bez PVN: |  |
| PVN: |  |
| KOPĀ ar PVN: |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pārstāvja amats, paraksts, atšifrējums)

5.pielikums

LĪGUMS

PAR PROJEKTĒŠANAS UN AUTORUZRAUDZĪBAS PAKALPOJUMU SNIEGŠANU Nr.\_\_\_\_\_\_\_\_\_\_\_\_\_\_\_\_\_\_\_\_\_

Sabiedrība ar ierobežotu atbildību „Daugavpils ūdens", reģistrācijas Nr.41503002432, juridiskā adrese Ūdensvada ielā 3, Daugavpilī, LV-5401, turpmāk tekstā - Pasūtītājs, valdes locekļa Ģirta Kolendo personā, kurš rīkojas uz sabiedrības statūtu pamata, no vienas puses,

un

*<komersanta firma, reģistrācijas Nr., juridiskā adrese>*, turpmāk tekstā - Projektētājs, *<pārstāvja amats, vārds, uzvārds>* personā, kurš (-a) rīkojas uz *<pārstāvību apliecinošs dokuments>* pamata, no otrās puses,

visi kopā turpmāk tekstā saukti par Pusēm un katrs atsevišķi - par Pusi,

***pamatojoties uz*** iepirkuma procedūras “Maģistrālo ūdensvada un kanalizācijas tīklu projektēšanas un autoruzraudzības pakalpojumu sniegšana”, identifikācijas Nr.\_\_\_\_\_\_\_\_ rezultātiem (turpmāk tekstā - Iepirkuma procedūra),

balstoties uz brīvi un apzināti paustu gribu, bez viltus, maldības un spaidiem noslēdz šo līgumu (turpmāk tekstā - Līgums) par sekojošo.

1.LIGUMA PRIEKŠMETS

Pasūtītājs uzdod bet Projektētājs apņemas par Līgumā norādīto atlīdzību veikt jaunizveidojamo ūdensvada un kanalizācijas tīklu projektēšanu, nodot Pasūtītājam sagatavoto būvprojekta dokumentāciju, kā arī veikt autoruzraudzību projektējamo tīklu būvniecības laikā, turpmāk tekstā - **Darbi**.

Darbi tiek sadalīti šādās daļās:

**1.daļa**, kuras ietvaros paredzēts izstrādāt būvprojektu ūdensvada un kanalizācijas tīklu izbūvei Jaunbūves rajonā, Līvānu, Avotu, Jelgavas, Aizputes, Grodņas ielās, Daugavpilī, kā arī sniegt autoruzraudzības pakalpojumu uz izstrādāta būvprojekta pamata izpildāmo būvdarbu norises laikā;

**2.daļa**, kuras ietvaros paredzēts izstrādāt būvprojektu kanalizācijas tīklu izbūvei Jaunbūves rajonā, Grodņas un Siguldas ielās, Daugavpilī, kā arī sniegt autoruzraudzības pakalpojumu uz izstrādāta būvprojekta pamata izpildāmo būvdarbu norises laikā;

**3.daļa**, kuras ietvaros paredzēts izstrādāt būvprojektu ūdensvada un kanalizācijas tīklu izbūvei Ruģeļu rajonā, Riņķu ielā, Daugavpilī, kā arī sniegt autoruzraudzības pakalpojumu uz izstrādāta būvprojekta pamata izpildāmo būvdarbu norises laikā;

**4.daļa**, kuras ietvaros paredzēts izstrādāt būvprojektu ūdensvada un kanalizācijas tīklu izbūvei Grīvas rajonā, Randenes un Aptiekas ielās, Daugavpilī, kā arī sniegt autoruzraudzības pakalpojumu uz izstrādāta būvprojekta pamata izpildāmo būvdarbu norises laikā.

2. LĪGUMA SUMMA UN NORĒĶINU KĀRTĪBA

1. Līguma summa, kuru Pasūtītājs samaksā Projektētājam kā atlīdzību par Darbu veikšanu (**bez** pievienotās vērtības nodokļa) sastāda EUR \_\_\_\_\_ (*summa vārdiem*).
2. Maksājumi Līguma ietvaros veicami šādā kārtībā:

|  |  |  |  |  |  |
| --- | --- | --- | --- | --- | --- |
| **Maksājums** | **Nosacījumi maksājuma veikšanai** | **Maksājuma apmērs**  | **Summa bez PVN (EUR)** | **PVN <…>% (EUR)** | **Kopā (EUR)** |
| 1. maksājums par Darbu 1.daļas izpildi | Projektēšanas dokumentācija Darbu 1.daļas ietvaros ir pilnīgi izstrādāta | 90% no Darbu 1.daļas cenas  | <…> | <…> | <…> |
| Noslēguma maksājums par Darbu 1.daļas izpildi | Autoruzraudzības pakalpojums Darbu 1.daļas ietvaros ir sniegts, Darbu 1.daļa ir pilnībā izpildīta | 10% no Darbu 1.daļas cenas | <…> | <…> | <…> |
| 1. maksājums par Darbu 2.daļas izpildi | Projektēšanas dokumentācija Darbu 2.daļas ietvaros ir pilnīgi izstrādāta | 90% no Darbu 2.daļas cenas | <…> | <…> | <…> |
| Noslēguma maksājums par Darbu 2.daļas izpildi | Autoruzraudzības pakalpojums Darbu 2.daļas ietvaros ir sniegts, Darbu 2.daļa ir pilnībā izpildīta | 10% no Darbu 2.daļas cenas | <…> | <…> | <…> |
| 1. maksājums par Darbu 3.daļas izpildi | Projektēšanas dokumentācija Darbu 3.daļas ietvaros ir pilnīgi izstrādāta | 90% no Darbu 3.daļas cenas | <…> | <…> | <…> |
| Noslēguma maksājums par Darbu 3.daļas izpildi | Autoruzraudzības pakalpojums Darbu 3.daļas ietvaros ir sniegts, Darbu 3.daļa ir pilnībā izpildīta | 10% no Darbu 3.daļas cenas | <…> | <…> | <…> |
| 1. maksājums par Darbu 4.daļas izpildi | Projektēšanas dokumentācija Darbu 4.daļas ietvaros ir pilnīgi izstrādāta | 90% no Darbu 4.daļas cenas | <…> | <…> | <…> |
| Noslēguma maksājums par Darbu 4.daļas izpildi | Autoruzraudzības pakalpojums Darbu 4.daļas ietvaros ir sniegts, Darbu 4.daļa ir pilnībā izpildīta | 10% no Darbu 4.daļas cenas | <…> | <…> | <…> |

1. Maksājuma veikšanai nepieciešamā nosacījuma iestāšanos apliecina abpusēji parakstītais attiecīgu pakalpojumu izpildi apliecinošs pieņemšanas-nodošanas akts, kas kļūst par pamatu maksājuma veikšanai.
2. Pasūtītājs veic maksājumu, pārskaitot Līgumā noteiktu summu uz Projektētāja kontu kredītiestādē 30 (trīsdesmit) dienu laikā no attiecīga pieņemšanas-nodošanas akta parakstīšanas, kā arī Projektētāja rēķina saņemšanas dienas.
3. Par samaksas dienu tiek uzskatīta diena, kurā Pasūtītājs veicis pārskaitījumu uz Projektētāja Līgumā norādīto kontu kredītiestādē.
4. Pasūtītājs ir atbrīvots no pienākuma samaksāt Projektētājam visu Līguma summu, ja Darbi ir izpildīti daļēji.

3. DARBU VEIKŠANAS UN PIEŅEMŠANAS NOTEIKUMI

3.1. Projektētājs veic Darbus kvalitatīvi, saskaņā ar Pasūtītāja tehnisko specifikāciju, tehnisko uzdevumu projektēšanai, tehniskajiem vai īpašajiem noteikumiem un citiem dokumentiem, kurus pieprasa attiecīgie normatīvie akti.

3.2. Projektētājs uzsāk Darbu izpildi Līguma spēkā stāšanās dienā.

3.3. Projektētājs izstrādā projektēšanas dokumentāciju katras Darbu daļas ietvaros un nodod Pasūtītājam sagatavotos dokumentus **150 (viens simts piecdesmit) dienu** laikā no Līguma spēkā stāšanās dienas.

3.4. Ja sagatavojamas projektēšanas dokumentācijas nodošanas termiņa pēdējā diena iekrīt brīvdienā vai svētku dienā, Projektētājs nodrošina šīs dokumentācijas iesniegšanu tuvākajā darba dienā, kas seko attiecīgajai brīvdienai vai svētku dienai.

3.5. Veicot Darbus, Projektētājs rīkojas saskaņā ar būvniecības nozari regulējošo normatīvo aktu prasībām, izmanto tādas metodes un līdzekļus, kuri atbilst šo darbības jomu regulējošiem standartiem un attiecīgas profesijas labākajai praksei.

3.6. 3 (trīs) darba dienu laikā pēc kvalitatīvas projektēšanas darbu veikšanas un Daugavpils pilsētas domes Pilsētplānošanas un būvniecības departamenta Būvvaldes atzīmes par projektēšanas nosacījumu izpildi saņemšanas Projektētājs nodod projektēšanas dokumentāciju Pasūtītājam, parakstot pieņemšanas-nodošanas aktu.

3.7. Ja Pasūtītājs, pieņemot no Projektētāja attiecīgas Darbu daļas ietvaros sniedzamos pakalpojumus, konstatē trūkumus projektēšanas dokumentācijā (Darbi veikti nekvalitatīvi vai nepilnīgi), pieņemšanas-nodošanas akts netiek parakstīts, bet tiek sastādīts pretenzijas akts ar norādi uz konstatētajiem trūkumiem un termiņiem to novēršanai. Projektētājs novērš trūkumus pretenzijas aktā norādītajā termiņā, pēc kā Pasūtītājs veic atkārtotu izpildīto Darbu pārbaudi.

3.8. Projektētājs sniedz autoruzraudzības pakalpojumu attiecīgas Darbu daļas ietvaros visā būvobjekta izbūves laikā, kura notiek uz Projektētāja Līguma ietvaros izstrādātās projektēšanas dokumentācijas pamata. Par autoruzraudzības pakalpojuma uzsākšanu Pasūtītājs rakstveidā informē Projektētāju vismaz 5 (piecas) darba dienas iepriekš. Par autoruzraudzības pakalpojuma sniegšanas pēdējo dienu uzskatāma akta par būves pieņemšanu ekspluatācijā parakstīšanas diena.

3.9. 3 (trīs) darba dienu laikā pēc akta par būves pieņemšanu ekspluatācijā parakstīšanas Pasūtītājs un Projektētājs paraksta pieņemšanas-nodošanas aktu par autoruzraudzības izpildi.

4. PUŠU ATBILDĪBA

4.1. Pusēm ir jāatlīdzina otrai Pusei nodarītie tiešie un netiešie zaudējumi, ja tādi ir radušies prettiesiskās rīcības rezultātā un ir konstatēta dokumentāli pierādīta zaudējumu nodarītajā vaina, zaudējuma esamības fakts un zaudējuma apmērs, kā arī cēloniskais sakars starp prettiesisko rīcību un nodarītajiem zaudējumiem.

4.2. Ja Projektētājs nokavē savu no Līguma izrietošo saistību izpildi, tas maksā līgumsodu 0,1% apmērā no attiecīgas Darbu daļas cenas par katru saistību izpildes nokavējuma dienu, bet ne vairāk kā 10% no šīs Darbu daļas cenas.

4.3. Ja Pasūtītājs nokavē savu no Līguma izrietošo saistību izpildi, tas maksā līgumsodu 0,1% apmērā no neizpildītas saistības apmēra par katru saistību izpildes nokavējuma dienu, bet ne vairāk kā 10% no attiecīgas neizpildītas saistības apmēra.

4.4. Ja Projektētājs nokavē savu no Līguma izrietošo saistību izpildi vairāk, nekā par 20 dienām un Pasūtītājs ir ierosinājis Līguma izbeigšanu, Projektētājs maksā Pasūtītājam līgumsodu 30% apmērā no Līguma summas.

4.5. Līguma 4.2. un 4.3. apakšpunktā noteiktā līgumsoda samaksa neatbrīvo Puses no līgumsaistību izpildes.

4.6. Pasūtītājam ir tiesības ieturēt aprēķināto līgumsodu no jebkurām Projektētājam izmaksājamām summām. Jebkurš Līgumā noteiktais līgumsods nav uzskatāms par zaudējumu atlīdzību.

4.7. Ja ir nokavēts kāds no Līgumā noteiktajiem termiņiem, līgumsods tiek aprēķināts par periodu, kas sākas nākamajā kalendārajā dienā pēc Līgumā noteiktā saistību izpildes dienas un ietver dienu, kurā saistības izpildītas.

5. NEPĀRVARAMA VARA

5.1. Neviena no Pusēm neatbild par Līguma saistību neizpildīšanu tādā apjomā, kādā šādu saistību izpildi kavē vai pārtrauc nepārvaramas varas apstākļi. Par nepārvaramas varas apstākļiem tiek uzskatīti kari un jebkura veida militārās operācijas, blokādes, epidēmijas, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un spēkā stāšanās, izņemot, ja šie valsts un pašvaldību institūciju lēmumi ir kā sekas kādas Puses darbībai vai bezdarbībai, kā arī citi līdzīgi ārkārtēja rakstura apstākļi, kurus nevarēja paredzēt noslēdzot un izpildot Līgumu.

5.2. Puses var rakstveidā vienoties pagarināt Līguma izpildes termiņus uz laika periodu, kamēr darbojas iepriekšminētie nepārvaramas varas apstākļi.

5.3. Puse, kurai kļuvis neiespējami izpildīt saistības minēto apstākļu dēļ, 5 (piecu) darba dienu laikā paziņo otrai Pusei par šādu apstākļu rašanos vai izbeigšanos.

6. CITI LĪGUMA NOSACĪJUMI

6.1. Līgums stājas spēkā abu Pušu parakstīšanas dienā un ir spēkā līdz Pušu saistību pilnīgai izpildei.

6.2. Līgumu var papildināt, grozīt vai izbeigt Pusēm savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un kļūst par Līguma neatņemamām sastāvdaļām.

6.3. Pasūtītājam ir tiesības vienpusēji izbeigt Līgumu, neatlīdzinot iespējamos un faktiskos Projektētāja sakarā ar to radītos zaudējumus un/vai izdevumus, rakstiski informējot par to Projektētāju, ja Projektētājs nokavē kādu Līgumā noteikto saistību izpildi vairāk, nekā par 20 (divdesmit) dienām.

6.4. Ja kāda no Līguma Pusēm maina savu juridisko adresi un/vai bankas rekvizītus, tad ne vēlāk kā 5 (piecu) dienu laikā pēc izmaiņu veikšanas rakstiski paziņo par to citām Pusēm.

6.5. Ja kāds no Līguma noteikumiem nonāk pretrunā ar Latvijas Republikas normatīvo aktu prasībām sakarā ar grozījumiem Latvijas Republikas normatīvajos aktos, Pusēm ir pienākums bez kavēšanās izdarīt attiecīgus grozījumus vai papildinājumus Līgumā, lai novērstu pretrunas starp Līguma noteikumiem un Latvijas Republikas normatīvajiem aktiem. Līdz attiecīgo Līguma grozījumu vai papildinājumu spēkā stāšanās brīdim Puses, pildot Līguma saistības, nepiemēro tos Līguma punktus, kuri ir pretrunā ar Latvijas Republikas normatīvo aktu prasībām, bet rīkojas saskaņā ar likumā noteikto regulējumu.

6.6. Visus strīdus un domstarpības, kas var rasties Līguma sakarā, Pusēm jācenšas risināt savstarpējo pārrunu ceļā. Gadījumā, ja sarunu rezultātā vienošanās netiek panākta, strīds tiek risināts Latvijas Republikas normatīvajos aktos paredzētajā kārtībā.

6.7. Līgumu prioritātes secībā veido šādi dokumenti, kuri ir daļa no Līguma:

[a. šīs iepirkuma līgums;

b. Iepirkuma procedūras tehniskā specifikācija;

c. Pielikumi:

– Iepirkuma procedūras laikā Izpildītāja sniegtā precizējošā informācija;

– Iepirkuma procedūras laikā Pasūtītāja sniegtā precizējošā informācija;

d. Izpildītāja piedāvājums;

e. Izpildītāja parstāvja pilnvaras apliecinošā dokumenta kopija;

f. Veidnes:

– pieņemšanas-nodošanas akta veidne;

– defektu akta veidne.

Pielikumi ir prioritāri tikai attiecībā uz dokumentu, ko tie groza.][[2]](#footnote-2)

6.8. Līgums sastādīts latviešu valodā uz \_\_ (\_\_\_\_\_\_\_\_) lapām 2 (divos) identiskos eksemplāros ar vienādu juridisku spēku, viens eksemplārs glabājas pie Pasūtītāja, otrais – pie Projektētāja.

6.9. Ar Līguma parakstīšanu Pušu pārstāvji apliecina, ka viņiem ir visas tiesības uzņemties Līgumā noteiktās saistības un pienākumus, kā arī dod apsolījumu pildīt visus Līgumā paredzētos nosacījumus.

7. PUŠU REKVIZĪTI

|  |  |
| --- | --- |
| **PASŪTĪTĀJS:**SIA „Daugavpils ūdens”Ūdensvada iela 3, Daugavpils, LatvijaPasta indekss: LV-5401Reģ.Nr.41503002432PVN kods: LV41503002432Banka: Swedbank ASBankas kods: HABALV22 Konts: LV65 HABA 0001 4080 5086 0**Pasūtītāja vārdā:****SIA „Daugavpils ūdens”**valdes loceklis Ģirts Kolendo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_paraksts, parakstīšanas vieta un datums | **PROJEKTĒTĀJS:***<komersanta firma>**<adrese>*Pasta indekss: *<Pasta indekss>*Reģ.Nr. *<Reģ.Nr.>*PVN kods: *<PVN kods>*Banka: *<banka>*Bankas kods: *<bankas kods>*Konts: *<konta numurs>***Projektētāja vārdā:*****<komersanta firma>****<pārstāvja amats, vārds, uzvārds>* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_paraksts, parakstīšanas vieta un datums  |
|  |  |

**PIEŅEMŠANAS-NODOŠANAS AKTA VEIDNE**

**PIEŅEMŠANAS-NODOŠANAS AKTS**

<Projektētājs>, reģ.Nr.<reģistrācijas numurs>, <adrese>, <paraksta tiesīgās personas amats, vārds un uzvārds> personā, kas rīkojas pamatojoties uz <atsauce uz dokumentu, kas apliecina paraksta tiesības> (turpmāk – Projektētājs), no vienas puses,

un

SIA “Daugavpils ūdens”, reģ.Nr.41503002432, Ūdensvada ielā 3, Daugavpilī, Latvijā, LV-5401, <paraksta tiesīgās personas amats, vārds un uzvārds> personā, kas rīkojas pamatojoties uz <atsauce uz dokumentu, kas apliecina paraksta tiesības> (turpmāk – Pasūtītājs), no otras puses,

sastāda šo aktu par to, ka saskaņā ar <gads>.gada <datums>.<mēnesis> noslēgto līgumu <līguma nosaukums> Nr.<Līguma numurs> (turpmāk – Līgums) Projektētājs ir nodevis un Pasūtītājs ir pieņēmis <attiecīgās Darbu daļas ietvaros izstrādājamo projektēšanas dokumentāciju /veicamo autoruzraudzības pakalpojumu>.

|  |  |
| --- | --- |
| **Nodeva:** | **Pieņēma:** |
| **Projektētāja pārstāvis:** | **Pasūtītāja pārstāvis:** |
|  |  |
| **<**Projektētājs> | SIA “Daugavpils ūdens” |
| **<**paraksta tiesīgās personas amats, vārds un uzvārds**>** | **<**paraksta tiesīgās personas amats, vārds un uzvārds**>** |
|  |  |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| Paraksts, parakstīšanas vieta un datums | Paraksts, parakstīšanas vieta un datums |

1. Pretendents norāda cenu par pakalpojumu sniegšanu, šī cena ir saistoša iepirkuma līguma slēdzējiem [↑](#footnote-ref-1)
2. Līgumā ietilpstošo dokumentu saraksts var mainīties atkarībā no situācijas [↑](#footnote-ref-2)